CELEX: 32004R1645
Language: hu
Date: 2004-09-20 00:00:00
Title: A Bizottság 1645/2004/EK rendelete (2004. szeptember 20.) a grönlandi vizeken történő kapelánhalászati lehetőségekre vonatkozóan a 2287/2003/EK rendelet módosításáról

21.9.2004   
            
            
               HU
            
            
               Az Európai Unió Hivatalos Lapja
            
            
               L 296/3
            
         
      A BIZOTTSÁG 1645/2004/EK RENDELETE
   
   (2004. szeptember 20.)
   a grönlandi vizeken történő kapelánhalászati lehetőségekre vonatkozóan a 2287/2003/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Gazdasági Közösséget létrehozó szerződésre,
   tekintettel a bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendeletre (1) és különösen annak 5. cikke (3) bekezdésére,
   mivel:
   
               (1)
            
            
               2004-re vonatkozóan a Közösség kapelánhalászati lehetőségei az V., XIV. zónában (grönlandi vizek) átmenetileg a 2287/2003/EK rendelet IC. mellékletében kerültek meghatározásra.
            
         
               (2)
            
            
               Az egyrészről az Európai Gazdasági Közösség, másrészről Dánia kormánya és Grönland helyi kormánya között létrejött halászati megállapodásban előírt halászati feltételeket megállapító negyedik jegyzőkönyv (2) értelmében a Közösség az V., XIV. zónában (grönlandi vizek) a kapelán teljes kifogható mennyiségének (TAC) 7,7 %-ában részesül, ami a grönlandi TAC-részesedés 70 %-ának felel meg.
            
         
               (3)
            
            
               2004. július 9-i levelében a grönlandi hatóságok tájékoztatták a Bizottságot, hogy 2004-re a kapelán teljes kifogható mennyisége 335 000 tonnában került megállapításra. 2004-ben a Közösség végleges kapelánhalászati lehetőségei ezért az V., XIV. zónában (grönlandi vizek) 25 795 tonnában kerülnek meghatározásra.
            
         
               (4)
            
            
               A teljes kifogható mennyiség csökkentése nem vezethet oda, hogy az ezen rendelet hatálybalépése előtt törvényesen kifogott fogások esetében a 2847/93/EGK tanácsi rendelet (3) 23. cikkének (1) bekezdése, a 847/96/EK tanácsi rendelet (4) 5. cikke vagy a 2371/2002/EK tanácsi rendelet (5) 26. cikke értelmében kvótalevonás kerülne alkalmazásra.
            
         
               (5)
            
            
               A 2287/2003/EK rendeletet ennek megfelelően módosítani kell,
            
         ELFOGADTA EZT A RENDELETET :
   1. cikk
   A 2278/2003/EK rendelet IC. melléklete e rendelet mellékletének megfelelően módosításra kerül.
   2. cikk
   A 2847/93/EGK rendelet 23. cikkének (1) bekezdése, a 847/96/EK rendelet 5. cikke és a 2371/2002/EK rendelet 26. cikke nem alkalmazandó az V., XIV. zónában (grönlandi vizek) az ezen rendelet hatálybalépése előtt kifogott kapelánfogásokra, amelyek az ezen rendelet által módosított 2287/2003/EK rendelet IC. mellékletében meghatározott kvótát túllépik.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. szeptember 20-án.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 344., 2003.12.31., 1. o. A 867/2004/EK 2004/867/EK rendelettel (HL L 161., 2004.4.30., 144. o.) módosított rendelet.
   
      (2)  HL L 209., 2001.8.2., 2. o. A jegyzőkönyv által módosított jegyzőkönyv (HL L 237., 2004.7.8., 1. o.).
   
      (3)  HL L 261., 1993.10.20., 1. o. A legutóbb az 1954/2003/EK rendelettel (HL L 289., 2003.11.7., 1. o.) módosított rendelet.
   
      (4)  HL L 115., 1996.5.9., 3. o.
   
      (5)  HL L 358., 2002.12.31., 59. o.
   
      MELLÉKLET
      A 2287/2003/EK rendelet IC. mellékletében az V. és XIV. zónában (grönlandi vizek) a kapelánfajokra vonatkozó bejegyzés helyébe a következő lép:
      
         
                     
                                 „Faj
                              
                              
                                 :
                              
                              
                                 kapelán
                                 
                                    Mallotus villosus
                                 
                              
                           
                  
                     
                                 Zóna
                              
                              
                                 :
                              
                              
                                 V., XIV. (grönlandi vizek)
                                 CAP/514/GRN
                              
                           
               
                     Minden tagállam
                  
                  
                     0 (1)
                     
                  
                  
                      
                  
               
                     EK
                  
                  
                     25 795 (2)
                     
                  
                  
                      
                  
               
                     TAC
                  
                  
                     nem releváns
                  
                  
                      
                  
               
      
         (1)  Minden tagállam rendelkezésére áll.
      
         (2)  Ez a kvóta kétoldalú halászati megállapodások által teljes egészében a Feröer-szigetek, Izland és Norvégia részére került megállapításra.”